Publication: Magyar Közlöny
Issue: MK-2003-135 (Year: 2003, Number: 135)
Era: 1990-2004
Section: 214/1996. (XII. 23.) Korm. rendelet (a továbbiakban: R.)
Paragraph Index: 116

9. § Az R. 12. §-ának (5) bekezdése helyébe a következõ rendelkezés lép, egyidejûleg a § a következõ (6)—(7) bekezdéssel egészül ki: „(5) Az utas a hiba felfedezése után haladéktalanul köteles a kifogását az utaskísérõvel és a helyszíni szolgáltatóval közölni. A közlés késedelmébõl eredõ kárért felelõs. Az utaskísérõ köteles közremûködni a kifogásnak a helyszíni szolgáltatónak történõ bejelentése során. Az utaskísérõ az utas bejelentését köteles jegyzõkönyvbe foglalni és ennek egyik példányát az utasnak átadni. A jegyzõkönyvnek tartalmaznia kell, hogy az utas a panaszát a helyszíni szolgáltatónak is bejelentette. Az utaskísérõ köteles az utazási vállalkozót haladéktalanul tájékoztatni, továbbá a szükséges intézkedéseket haladéktalanul megtenni. Utaskísérõ hiányában — amennyiben a helyi szolgáltató a panaszt nem orvosolta — az utas azt az utazási irodát köteles tájékoztatni, amelyet az utazási vállalkozó az általa kiadott részvételi jegyen megjelölt.

Source: https://magyarkozlony.hu/hivatalos-lapok/de8b3a6253b64182053c672b53f02744c8672bce/dokumentumok/08aff207c8016d927976b248053547323a97ce43/letoltes